ΓΡΑΠΤΗ ΕΡΩΤΗΣΗ E-0628/99

υποβολή: Daniela Raschhofer (NI) προς την Επιτροπή

(12 Μαρτίου 1999)

Θέμα: Υπηρεσία εξυπηρέτησης - Κόστος αλλαγής συναλλάγματος

Επ' ευκαιρία της εισαγωγής του ευρώ και αυξημένων εξόδων κατά την ανταλλαγή χρήματος πραγματοποιούνται σε τέσσερα κράτη έρευνες σε τράπεζες. Στο πλαίσιο αυτό η Επιτροπή της ΕΕ συνέστησε μία δική της υπηρεσία εξυπηρέτησης, στην οποία θιγόμενοι πολίτες μπορούν να κάνουν παράπονα για υπέρμετρο κόστος αλλαγής συναλλάγματος.

Με αυτή την αφορμή τίθενται τα ακόλουθα ερωτήματα:

1. Με ποια κριτήρια επιλέχθηκαν οι ελεγχόμενες τράπεζες;

2. Αληθεύει ότι υπάρχουν συμφωνίες μεταξύ των τραπεζών όσον αφορά τα τέλη;

3. Γιατί δεν ελέγχονται αυστριακές τράπεζες;

4. Εάν ο έλεγχος επεκτεινόταν σε αυστριακές τράπεζες, ποια ιδρύματα θα εθίγοντο απ' αυτό τον έλεγχο;

5. Υπάρχουν οιεσδήποτε υπόνοιες κατά αυστριακών τραπεζών;

6. Πού βρίσκεται αυτή η υπηρεσία εξυπηρέτησης (στο εκάστοτε κράτος μέλος ή στις Βρυξέλλες);

7. Πώς μπορεί να μάθει ο πολίτης, πού μπορεί να αποταθεί;

8. Ανακοινώθηκε η σύσταση αυτής της υπηρεσίας εξυπηρέτησης; Εάν ναι, πότε και πού;

9. Πόσα παράπονα ασκούνται από τη σύσταση αυτής της υπηρεσίας παραπόνων κατά μέσο όρο ανά ημέρα και ανά εβδομάδα;

10. Ποια προβλήματα και ζητήματα αναφέρονται συχνότερα απ' αυτούς που ασκούν παράπονα;

11. Από ποια κράτη προέρχονται τα παράπονα;

12. Ποια προβλήματα στην Αυστρία επισημάνθηκαν στην υπηρεσία;

Απάντηση του κ. Monti εξ ονόματος της Επιτροπής

(30 Απριλίου 1999)

1.-2. Η επιλογή των τραπεζών óπου διεξήχθησαν οι έρευνες έγινε βάσει λειτουργικών κριτηρίων και βάσει του μεγέθους, την σημασία και τους διαθέσιμους πόρους τους. Οι έρευνες διεξήχθησαν με σκοπό να διαπιστωθεί κατά πόσον οι ευρωπαϊκές τράπεζες συνεργάζονται όσον αφορά τα τέλη. Επιπλέον, η Επιτροπή ζήτησε γραπτώς, την ίδια ημέρα, πληροφορίες από δεκαεπτά τραπεζικές ομοσπονδίες σε οκτώ κράτη μέλη, συμπεριλαμβανομένης και της Αυστρίας. Τα έγγραφα που συγκεντρώθηκαν στο πλαίσιο των ερευνών αυτών εξετάζονται για να διαπιστωθεί εάν υπάρχουν στοιχεία συνεργασίας των τραπεζών όσον αφορά τα τέλη. πως αντιλαμβάνεται το αξιότιμο μέλος του Κοινοβουλίου, η Επιτροπή δεν μπορεί σε αυτό το στάδιο να ανακοινώσει το τελικό αποτέλεσμα των ερευνών της.

3.-5. Ωστόσο, το γεγονός ότι οι έρευνες δεν διεξήχθησαν στην Αυστρία δεν σημαίνει απαραίτητα ότι οι αυστριακές τράπεζες εξαιρούνται από τις έρευνες της Επιτροπής.

Οσον αφορά τα υπόλοιπα θέματα που έθιξε το αξιότιμο μέλος του Κοινοβουλίου, κατ' αρχάς, οι κύριοι άξονες που έθεσε η Επιτροπή δεν σχετίζονται άμεσα με την έρευνα του ανταγωνισμού στην οποία αναφέρονται τα σημεία 1-5. Η Επιτροπή αποφάσισε να προβλέψει δύο ηλεκτρονικές διευθύνσεις και δύο γραμμές φαξ ούτως ώστε οι πολίτες να μπορούν να ενημερώνουν την Επιτροπή σχετικά με τις δυσκολίες που συναντούν, όπως για παράδειγμα, περιπτώσεις μη τήρησης του νομικού πλαισίου για το ευρώ (μη εφαρμογή της επίσημης τιμής μετατροπής του) ή του ποσού των τραπεζικών εξόδων για την αγορά συναλλάγματος και τις εμπορικές πράξεις στο πλαίσιο της μετατροπής σε ευρώ. Με αυτόν τον τρόπο, η Επιτροπή ελπίζει να λάβει γνώση των πρακτικών προβλημάτων που τίθενται. Η πρωτοβουλία αυτή λήφθηκε με σκοπό την βελτίωση των συστημάτων πληρωμής ανεξάρτητα από την έρευνα που κίνησε η Επιτροπή. σον αφορά τις συγκεκριμένες ερωτήσεις του αξιότιμου μέλους του Κοινοβουλίου, οι απαντήσεις είναι οι ακόλουθες:

6. Οι πληροφορίες που λαμβάνει η Επιτροπή μέσω φαξ ή ηλεκτρονικού ταχυδρομείου δεν πηγαίνουν σε κάποια συγκεκριμένη υπηρεσία εξυπηρέτησης αλλά στη Γενική Διεύθυνση XV, Εσωτερικής αγοράς και χρηματοπιστωτικών υπηρεσιών, και στη Γενική Διεύθυνση XXIV, πολιτικής για τους καταναλωτές στο πλαίσιο της δομής και των εργασιών τους. λες οι πληροφορίες συγκεντρώνονται σε μία βάση δεδομένων. Δεν υπάρχουν άλλες υπηρεσίες εξυπηρέτησης σε εθνικό επίπεδο.

7.-8. Οι ηλεκτρονικές διευθύνσεις και οι αριθμοί των φαξ δημοσιεύθηκαν στο δελτίο τύπου IP 99/90 της Επιτροπής στις 5 Φεβρουαρίου 1999.

9. Τις πρώτες έξι βδομάδες από την έναρξη λειτουργίας της υπηρεσίας εξυπηρέτησης είχαμε κατά μέσον όρο 15 ηλεκτρονικά μηνύματα και 10 φαξ την εβδομάδα.

10. Τα προσωρινά αποτελέσματα δείχνουν ότι περίπου ένα τρίτο των παραπόνων αφορούν τις διασυνοριακές μεταφορές. Οι περισσότερες περιπτώσεις αφορούν αυξημένα τραπεζικά έξοδα ενώ ορισμένα μηνύματα αφορούν τις καθυστερήσεις. Τα αυξημένα τραπεζικά έξοδα για την εξαργύρωση επιταγών αποτελούν επίσης το αντικείμενο αρκετών παραπόνων. Ωστόσο, το πρόβλημα που αναφέρεται συχνότερα αφορά τα νέα τέλη για την αγορά συναλλάγματος. Από αυτή την άποψη, αρκετοί πολίτες δείχνουν την απογοήτευσή τους που τα τέλη αυτά δεν καταργήθηκαν ή δεν μειώθηκαν ενώ άλλοι πιστεύουν ότι τα τέλη αυξήθηκαν. Η Επιτροπή θα δημοσιεύσει πιο αναλυτικά στοιχεία, τον Απρίλιο του 1999.

11.-12. Τα περισσότερα παράπονα προέρχονται από το Βέλγιο, τη Γερμανία, τη Γαλλία, την Ιταλία, τις Κάτω Χώρες και την Αυστρία. σον αφορά την Αυστρία τα παράπονα που διατυπώθηκαν δεν διαφέρουν ούτε σε αριθμό ούτε σε περιεχόμενο από τα παράπονα των άλλων κρατών.